Vespidae

Vespidae sunt magna (paene 5000 specierum), diversa, cosmopolita Hymenopterorum familia, cui sunt paene omnia Apocrita eusocialia nota, multaeque vespae solitariae. Quaeque colonia vesparum socialium singulam reginam et multas operarias femineas continet, quibus sunt varii sterilitatis gradus ad reginam spectantes. Coloniae temperatarum specierum socialium plerumque unum annum durant, hieme ineunte morientes. Novae reginae maresque extrema aestate gignuntur; post autem coniunctionem, reginae in rimis vel aliis locis protectis hiemant, cum mares emoriuntur. Nidi plurimarum specierum luto aedificantur, sed Polistinae, Stenogastrinae, et Vespinae fibris plantarum utuntur, quas eae ut genus chartae efficiant. Multae species sunt vectores pollinis, qui pollinationem plantarum adiuvant.R. B. Sühs, A. Somavilla, J. Putzke, et A. Köhler (2009), "Pollen vector wasps (Hymenoptera, Vespidae) of Schinus terebinthifolius Raddi (Anacardiaceae), Santa Cruz do Sul, RS, Brazil," Brazilian Journal of Biosciences 7(2): 138–143.

Omnes subfamiliarum Polistinarum et Vespinarum species sunt eusociales, sed species Eumeninarum, Euparagiinarum, et Masarinarum sunt solitariae; praeterea, Stenogastrinae varias a solitariis ad sociales formas continent.

Polistinae et Vespinae, potius praedas statim consumentes, praedas masticatas larvis dant; quo facto, larvae liquido claro, multa acida amina continenti, vicissim manant, quem adulti consumunt; exacta acidi amini compositio inter species multo variat, sed ea acida magna ex parte ad nutritionem adultorum adiuvare putantur.J. H. Hunt, I. Baker, et H. G. Baker (1982), "Similarity of amino acids in nectar and larval saliva: the nutritional basis for trophallaxis in social wasps," Evolution 36: 1318–1322.

Pinacotheca

Nexus externi

"Evolutionary history of social behavior in Vespids," apud situm news.uiuc.edu
Photographemata Vespidarum (et aliorum insectorum) volatu visarum
"Vespidae of the world - Iconographic work," apud situm users.swing.be
 "Vespidae: Potter wasps; Vespid wasps; Social wasps; Hornets; Paper wasps; Yellowjackets," apud situm discoverlife.org

Notae

Categoria:Familiae animalium


uk:Оси паперові